《客建上将归山中留别镏典签》
明代·蓝智

在山愿远游，出山愿早归。羁旅苦无踪，芳序倏已非。

瀰瀰江海流，纷纷花絮飞。清霜变玄须，游尘化缁衣。

艰危迹易乖，少壮心转违。云鸿每独往，梁燕当畴依。

野树滞残雨，荒台淡斜晖。浩歌绿水曲，空拂黄金徽。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。